

ประกาศองค์การบริหารส่วนตำบลนาใน

เรื่อง ประกาศใช้แผนพัฒนาท้องถิ่นสี่ปี ( พ.ศ.๒๕๖๑ – ๒๕๖๔ )

---------------------------------------------------

ด้วย องค์การบริหารส่วนตำบลนาใน ได้ดำเนินการจัดทำแผนพัฒนาท้องถิ่นสี่ปี (พ.ศ.๒๕๖๑ – ๒๕๖๔) สำหรับใช้เป็นกรอบการจัดทำงบประมาณรายจ่ายประจำปี งบประมาณราจ่ายเพิ่มเติม งบประมาณจากเงินสะสม และกำหนดแนวทางการพัฒนาท้องถิ่นให้สอดคล้องกับปัญหาความต้องการและช่วยเหลือแก้ไขปัญหาความเดือดร้อนให้แก่ประชาชนโดยทั่วไปเป็นส่วนรวม ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ รวมทั้งแก้ไขเพิ่มเติม (ฉบับที่๒ ) พ.ศ. ๒๕๕๙ กำหนดให้ผู้บริหารท้องถิ่นประกาศใช้แผนพัฒนาท้องถิ่นที่อนุมัติแล้ว และนำไปปฏิบัติ รวมทั้งแจ้งสภาท้องถิ่นคณะกรรมการบริหารงานจังหวัดแบบบูรณาการ องค์การบริหารส่วนจังหวัดอำเภอหน่วยงานที่เกี่ยวข้องและประกาศให้ประชาชนในท้องถิ่นรับทราบโดยทั่วกันภายในสิบห้าวันนับแต่วันที่ประกาศใช้และปิดประกาศโดยเปิดเผยไม่น้อยกว่าสามสิบวัน

องค์การบริหารส่วนตำบลนาใน ได้ดำเนินการจัดทำแผนพัฒนาท้องถิ่นสี่ปี (พ.ศ.๒๕๖๑ – ๒๕๖๔) ตามขั้นตอนและวิธีการตามระเบียบดังกล่าวเสร็จเรียบร้อยแล้ว ซึ่งสภาองค์การบริหารส่วนตำบลนาในได้มีมติให้ความเห็นชอบในการประชุมสภาสมัยวิสามัญ สมัยที่ ๒ ครั้งที่ ๑/๒๕๕๙ เมื่อวันที่ ๓๑ ตุลาคม ๒๕๕๙ ดังนั้นจึงขอประกาศใช้แผนพัฒนาท้องถิ่นสี่ปี(พ.ศ.๒๕๖๑ – ๒๕๖๔) โดยมีผลบังคับใช้ตั้งแต่วันที่ ๓๑ ตุลาคม ๒๕๕๙ เป็นต้นไป

จึงประกาศมาเพื่อทราบโดยทั่วกัน

ประกาศ ณ วันที่ ๓๑ ตุลาคม พ.ศ. ๒๕๕๙

(ลงชื่อ)

(นายทรงเกียรติ กวนศักดิ์)

นายกองค์การบริหารส่วนตำบลนาใน